

ที่ มท ๐๘๑๖.๕/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 กรกฎาคม 256๗

เรื่อง โครงการจัดงานประกวดแข่งขันทักษะวิชาการของสถานศึกษาในสังกัดองค์กรปกครองส่วนท้องถิ่น
 ในแผนพัฒนาเด็กและเยาวชนในถิ่นทุรกันดาร ตามพระราชดำริ สมเด็จพระกนิษฐาธิราชเจ้า
 กรมสมเด็จพระเทพรัตนราชสุดา ฯ สยามบรมราชกุมารี ประจำปี ๒๕๖๗ ระดับประเทศ

เรียน ผู้ว่าราชการจังหวัดระนอง ตาก น่าน และสกลนคร

สิ่งที่ส่งมาด้วย 1. บัญชีรายชื่อสถานศึกษาในสังกัดองค์กรปกครองส่วนท้องถิ่น จำนวน 1 ฉบับ

 2. หลักเกณฑ์และเงื่อนไขการประกวดแข่งขันทักษะวิชาการ จำนวน 1 ชุด

 3. กำหนดการ/แบบรายงาน จำนวน 1 ชุด

ด้วยโครงการส่วนพระองค์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ได้ดำเนินโครงการพัฒนาเด็กและเยาวชนในถิ่นทุรกันดาร ตามพระราชดำริฯ โดยมีหน่วยงานร่วมสนองงานพระราชดำริ ได้แก่ สำนักงานคณะกรรมการการศึกษาขั้นพื้นฐาน กองบัญชาการตำรวจตระเวนชายแดน สำนักงานพระพุทธศาสนาแห่งชาติ สำนักงานคณะกรรมการส่งเสริมการศึกษาเอกชน สำนักการศึกษา กรุงเทพมหานคร กรมส่งเสริมการเรียนรู้ และกรมส่งเสริมการปกครองท้องถิ่น โดยในปี 256๗ กองบัญชาการตำรวจตระเวนชายแดนเป็นเจ้าภาพ ซึ่งได้กำหนดการจัดงานประชุมวิชาการการพัฒนาเด็กและเยาวชนในถิ่นทุรกันดาร ตามพระราชดำริฯ ประจำปี 256๗ ในเดือนพฤศจิกายน ๒๕๖๗ ณ มหาวิทยาลัยรามคำแหง กรุงเทพมหานคร

ในการนี้ กรมส่งเสริมการปกครองท้องถิ่นขอความร่วมมือจังหวัดแจ้งองค์กรปกครอง ส่วนท้องถิ่น ดำเนินการประกวดผลงานแนวปฏิบัติที่ดีรายด้าน และกิจกรรมแข่งขันทักษะวิชาการ เพื่อคัดเลือก
ในระดับสถานศึกษาและระดับองค์กรปกครองส่วนท้องถิ่น และเข้าร่วมการประกวดแข่งขันทักษะวิชาการ
ของสถานศึกษาในสังกัดองค์กรปกครองส่วนท้องถิ่นในแผนพัฒนาเด็กและเยาวชนในถิ่นทุรกันดารตาม พระราชดำริ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ประจำปี ๒๕๖๗ ระดับประเทศ ระหว่างวันที่ ๒๑ - 2๓ สิงหาคม ๒๕๖๗ ณ โรงแรมเดอะล็อฟท์รีสอร์ท แขวงบางซื่อ เขตบางซื่อ กรุงเทพมหานคร เฉพาะครู/นักเรียนที่เข้าร่วมการประกวดแข่งขัน เบิกค่าที่พัก ค่าอาหาร ค่าอาหารว่างและเครื่องดื่ม จากกรมส่งเสริมการปกครองท้องถิ่น สำหรับครูที่เข้าร่วมงานทุกท่าน ให้เบิกค่าที่พัก ค่าอาหาร ค่าอาหารว่างและเครื่องดื่ม
จากองค์กรปกครองส่วนท้องถิ่นต้นสังกัด ทั้งนี้ ค่าเบี้ยเลี้ยง ค่าพาหนะและค่าใช้จ่ายระหว่าง การเดินทาง (ไป-กลับ) ให้เบิกจ่ายจากองค์กรปกครองส่วนท้องถิ่นต้นสังกัด ตามกฎหมาย ระเบียบ ข้อบังคับ มติคณะรัฐมนตรี
และหนังสือสั่งการที่เกี่ยวข้อง ขอให้รายงานผลการดำเนินงานให้กรมส่งเสริมการปกครองท้องถิ่นทราบ ภายในวันที่ ๓๑ กรกฎาคม 256๗ รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

โทร. ๐ - ๒๒๔๑ - ๙๐00 ต่อ 5332

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสุพัฒตรา เหลี่ยวเจริญ โทร. ๐๙๕ ๓๓๐ ๒๖๘๙